何澄_(晉朝)

何澄  ， 字季玄 ， 廬江郡灊縣 （ 今屬安徽省霍山縣 ） 人 。 何充的侄子 ， 何準子 ， 晉穆帝司馬聃皇后何法倪的兄弟 。 何澄起家祕書郎 ， 轉祕書丞 ， 清正有器度威望 ， 歷任祕書監 、 太常 、 中護軍 。 晉孝武帝重用他 ， 以他爲冠軍將軍 、 吳國內史 。 太元末年 ， 琅邪王司馬道子出居外第 ， 選師傅 ， 拜爲尚書 ， 領琅邪王師 。 晉安帝即位 ， 隆安四年 （ 400年 ） 六月 ， 琅邪王師何澄爲尚書左僕射 ， 典選 、 王師如故 。 何澄腳疾 ， 讓官 ， 特聽不朝 ， 坐家任事 。 領本州大中正 。 桓玄執政 ， 以疾奏免 ， 在家去世 。 晉安帝反正 ， 追贈金紫光祿大夫 。 長子何籍 ， 早卒 。 次子何融 ， 元熙年間 ， 爲大司農 。